‘वैज्ञानिक इतिहास में गोता लगाने पर हम देखते हैं कि खोजें ध्यान से देखने, तर्क से समझने के कारण होती हैं। खोजें वैज्ञानिकों को असीम आनन्द देने वाला परिणाम होती हैं। लेकिन आनन्द पाने की इस तरह की अनुभूति सबको नहीं होती। इस रास्ते पर चलते हुए भी सभी नयी और क्रांतिकारी खोजें, सिद्धांत या मशीन नहीं बना पाते। इस संदर्भ में लुइस पास्चर (स्वनपे च्ंेजमनत) का कथन अत्यंत प्रासंगिक है। वे कहते हैं कि ‘भाग्य और अवसर पहले से तैयार मस्तिष्क के साथ जाते हैं’। ‘तैयार-मस्तिष्क’ का मतलब उस व्यक्ति के जुनूनी होने समस्याओं के समाधान खोजने के लिए व्यग्र रहने से है। ऐसे व्यक्ति में कभी भी ‘अंतर्ज्ञान’ प्रकट हो सकता है। समस्या के समाधान हेतु आवश्यक मार्गदर्शन के लिए उसे ‘स्वप्न’ आ सकते हैं। अचानक उसके सामने प्रकृति में छिपा कोई रहस्य और अंतर्संबंध प्रकट हो सकता है। ऐसे व्यक्ति को अपने रूटिन काम को निपटाते समय भी अचानक रोशनी मिल सकती है और ‘यूरेका क्षण’ (आनन्द देने वाला क्षण) मिल सकता है।